সন্তু লারমা আরও বলেন, রাষ্ট্রীয় পৃষ্ঠপোষকতায় পার্বত্য চট্টগ্রামে পাঁচ লক্ষাধিক সেটেলার বাঙ্গালীকে অবৈধভাবে পূনর্বাসন দিয়ে সেখানকার জুম্ম ক্ষুদ্র নৃগোষ্ঠীদের সংখ্যালঘুতে পরিণত করার চক্রান্ত অব্যাহত রয়েছে। দেশান্তর ছাড়াও গারো, সাঁওতালসহ অন্যান্য ক্ষুদ্র নৃগোষ্ঠীরা ব্যাপকহারে শহরমুখী হয়েছেন। ক্ষুদ্র নৃগোষ্ঠীদের এই স্থানান্তরের ক্ষেত্রে পুশ ফ্যাক্টর ও পুল ফ্যাক্টর উভয়েই কাজ করেছে। ক্ষুদ্র নৃগোষ্ঠী অঞ্চলসমূহ ক্রমান্বয়ে নিরাপত্তাহীনতাসহ অর্থনৈতিক ও সামাজিক সংকটে জর্জরিত হচ্ছে। ক্ষুদ্র নৃগোষ্ঠী অঞ্চলগুলোতে কর্মসংস্থান, স্বাস্থ্য সেবা, শিক্ষা, উন্নত বাসস্থানসহ নানা চ্যালেঞ্জ বিদ্যমান। তিনি ‘মাইগ্রেশন’কে ক্ষুদ্র নৃগোষ্ঠীদের জীবনে অভিশপ্ত হয়ে দাঁড়িয়েছে বলে উল্লেখ করেন।